اوکراینانین اودسا لیمانیندان تاخیل یوکلنمیش ایلک گمی تورکیه واختی ایله ساعات 08.30-دا یولا دوشوب.
تورکیه میللی ساوونما ناظیرلیگیندن وئریلن آچیقلامادا بیلدیریلیب کی، اؤلکه‌نین میللی ساوونما ناظیری حولوصی آکارین ناظیرلر و علاقه‌دار طرف‌لرله کئچیردیگی گؤروش‌لر و ایستانبول-‌داکی بیرگه کووردیناسیون مرکزی‌نین اینتئنسیو ایشی نتیجه‌سینده تاخیل یوکلنمیش ایلک گمی ساعات 08:30-دا اودسا لیمانیندان یولا دوشوب.
مه‌که یوک‌لو و سیرالئون بایراق‌لی رازونی  یوک گمی‌سی لوبنانا گئده‌جک.
خاطیرلاداق کی، 22 جولای 2022-جی ایلده تورکیه، روسیا فدراسیونو، اوکراینا و بیرلشمیش میللت‌لر تشکیلاتی آراسیندا ایمضا‌لانان "اوکراینا لیمانلاریندان‌ تاخیل و قیدا محصول‌لاری‌نین تهلوکه‌سیز داشینماسی تشببوسو" سندی چرچیوه‌سینده گؤندریلن بو ایلک گمی‌دن سونرا دیگر گمی‌لرین ده معین ائدیلمیش دهلیزلر و پروسه ‌دورلار چرچیوه‌سینده یولا سالینماسی پلانلاشدیریلیر.
